ທ່ານ Romney ຊະນະ ທ່ານ Santorum ຢູ່ລັດ Ohio (ເບິ່ງສະໄລດ໌ກັບວີດີໂອ)
ທ່ານ Romney ຊະນະທ່ານ Santorum ທີ່ລັດ Ohio ແຕ່ການແຂ່ງຂັນ ເພື່ອໃຫ້ໄດ້ຮັບການແຕ່ງຕັ້ງ ເປັນຜູ້ຕາງໜ້າຂອງພັກ ຍັງຈະດຳເນີນຕໍ່ໄປ
ອະດີດຜູ້ປົກຄອງລັດ Massachusetts ທ່ານ Mitt Romney ໄດ້ຮັບໄຊຊະນະ ຢ່າງ ຫວຸດຫວິດ ໃນການເລືອກຕັ້ງປະທານາທິບໍດີຂັ້ນຕົ້ນ ຂອງພັກຣີພັບບລີກັນ ທີ່ລັດ Ohio ຊຶ່ງເປັນລັດທີ່ສຳຄັນສຸດໃນການແຂ່ງຂັນໃນວັນອັງຄານວານນີ້ທີ່ເອີ້ນວ່າ Super Tuesday ທີ່ມີ 10 ລັດ ຈັດການເລືອກຕັ້ງຂັ້ນຕົ້ນຂຶ້ນພ້ອມກັນນັ້ນ ຜູ້ສື່ຂ່າວວີໂອເອ Jim Malone ມີລາຍງານສລຸບຜົນການແຂ່ງຂັນທີ່ວ່ານີ້ ທ່ານ Romney ໄດ້ຊະນະອະດີດສະມາຊິກສະພາສູງຈາກລັດ Pennsylvania ທ່ານ Rick Santorum ດ້ວຍຄະແນນສຽງໃກ້ຄຽງກັນຫຼາຍ ຢູ່ທີ່ລັດ Ohio ຊຶ່ງເປັນລັດທີ່ມີ ການແຂ່ງຂັນກັນຢ່າງດຸເດືອດສຸດ ໃນຈຳນວນທັງໝົດ 10 ລັດທີ່ມີການເລືອກຕັ້ງຂັ້ນຕົ້ນ ແລະກອງປະຊຸມຄັດເລືອກຜູ້ສະມັກຂອງພັກໃນມື້ວານນີ້ ທີ່ເອີ້ນກັນວ່າ Super Tues- ນອກນັ້ນທ່ານ Romney ຍັງໄດ້ຮັບໄຊຊະນະທີ່ລັດຂອງທ່ານຄືລັດ Massachusetts ກັບລັດ Virginia ລັດ Vermont ແລະລັດ Idaho ນຳດ້ວຍ ດ້ວຍໄຊຊະນະດັ່ງກ່າວ ທ່ານ Romney ໄດ້ເສີມຂະຫຍາຍການມີຄະແນນນຳໜ້າກ່ຽວ ກັບຈຳນວນຜູ້ຕາງໜ້າພັກນັ້ນລື່ນທ່ານ Santorum ແລະຜູ້ສະມັກຂອງພັກຣີພັບບລີກັນ ອີກ 2 ຄົນຄືອະດີດປະທານສະພາຕໍ່າສະຫະລັດ ທ່ານ Newt Gingrich ແລະສະມາ ຊິກສະພາຕໍ່າຈາກລັດເທັກຊັສ ທ່ານ Ron Paul ການຢັ່ງຫາງສຽງພວກທີ່ໄປປ່ອນບັດ ສະແດງໃຫ້ເຫັນວ່າ ທ່ານ Romney ໄດ້ຮັບຄະ ແນນສຽງສະໜັບສະໜຸນ ຫຼາຍທີ່ສຸດ ຈາກບັນດາຜູ້ມີສິດປ່ອນບັດ ນິຍົມແນວທາງປານ ກາງຂອງພັກຣີພັບບລີກັນທີ່ພວມຊອກສະແຫວງຫາຜູ້ສະມັກທີ່ເຂັ້ມແຂງເພື່ອໄປແຂ່ງກັບ ປະທານາທິບໍດີບາຣັກ ໂອບາມາ ໃນເດືອນພະຈິກປີນີ້ ທ່ານ Romney ໄດ້ກ່າວຕໍ່ພວກສະໜັບສະໜຸນ ທີ່ສຳນັກງານໂຄສະນາຫາສຽງຂອງ ທ່ານ ຢູ່ລັດ Massachusetts ໃນຄືນວານນີ້ ທ່ານ Romney ເວົ້າວ່າ ເຖິງແມ່ນໄດ້ເສຍໄຊຢ່າງຫວຸດຫວິດທີ່ລັດ Ohio ກໍຕາມ ແຕ່ທ່ານ Santorum ກໍໄດ້ ຮັບໄຊຊະນະຈຳນວນນຶ່ງ ໃນວັນອັງຄານວານນີ້ ຮວມທັງໄຊຊະນະທີ່ລັດ Tennessee ລັດ Oklahoma ແລະ ລັດ Dakota ເໜືອ ການໄດ້ຮັບຄະແນນສຽງສະໜັບສະໜຸນ ຢ່າງແຂງຂັນຂອງທ່ານ Santorum ໃນບັນດາລັດເຫຼົ່ານີ້ ໃຫ້ສັນຍານວ່າການແຂ່ງຂັນ ຂອງພັກຣີພັບບລີກັນມີທ່າທາງວ່າ ຍັງຈະດຳເນີນຕໍ່ໄປອີກຢ່າງນ້ອຍເປັນເວລາຫຼາຍໆອາ ທິດ ທ່ານ Santorum ຍັງສືບຕໍ່ໄດ້ຮັບສຽງສະໜັບສະໜຸນ ຈາກບັນດາຜູ້ມີສິດປ່ອນບັດນິຍົມ ແນວທາງເດີມໂດຍສະເພາະແລ້ວພວກທີ່ມີຄວາມວິຕົກກັງວົນກ່ຽວກັບບັນຫາດ້ານສັງຄົມ ແລະການຕັດອຳນາດຂອງລັດຖະບານກາງໃຫ້ຫຼຸດນ້ອຍລົງ ທ່ານ Santorum ໄດ້ກ່າວຕໍ່ພວກສະໜັບສະໜຸນທ່ານທີ່ລັດ Ohio ທ່ານ Santorum ເວົ້າວ່າ ສ່ວນທ່ານ Newt Gingrich ໄດ້ຟື້ນໂຕຄືນເລັກນ້ອຍ ໃນວັນອັງຄານວານນີ້ ໂດຍໄດ້ ຮັບໄຊຊະນະໃນອະດີດລັດບ້ານເກີດຂອງທ່ານຄືລັດຈໍເຈຍ ແຕ່ທ່ານບໍ່ສາມາດຂະຫຍາຍ ຂອບເຂດຂອງຄວາມສຳເລັດຂອງທ່ານໄປສູ່ລັດພາກໃຕ້ອື່ນໆໄດ້ເຊັ່ນລັດ Tennessee ແລະລັດ Oklahoma ຊຶ່ງທັງສອງລັດນີ້ໄດ້ຊະນະໂດຍທ່ານ Santorum ທ່ານ Ron Paul ມີຄະແນນສຽງລາກທ້າຍໝູ່ ຢູ່ໃນບັນດາລັດສ່ວນໃຫຍ່ທີ່ມີການແຂ່ງ ຂັນກັນທີ່ເອີ້ນກັນວ່າ Super Tuesday ໃນວັນອັງຄານວານນີ້ ແຕ່ທ່ານກໍຍັງຈະສືບຕໍ່ ດຳເນີນການແຂ່ງຂັນຕໍ່ໄປ ເຖິງແມ່ນທ່ານບໍ່ໄດ້ຮັບໄຊຊະນະຫຍັງຫຼາຍກໍຕາມ ການແຂ່ງຂັນໃນ 10 ລັດ ໃນວັນອັງຄານວານນີ້ ແມ່ນເພື່ອຍາດແຍ່ງເອົາຜູ້ຕາງໜ້າໄປ ຮ່ວມໃນກອງປະຊຸມຫລວງຂອງພັກຣີພັບບລີກັນ ຈໍານວນຫຼາຍກວ່າ 400 ຄົນ ຊຶ່ງເປັນ ການແຂ່ງຂັນພາຍໃນມື້ດຽວທີ່ໃຫຍ່ທີ່ສຸດ ໃນການເລືອກຕັ້ງຂັ້ນຕົ້ນຂອງພັກຣີພັບບລິກັນ ທີ່ເລີ້ມມາແຕ່ເດືອນມັງກອນແລະຈະສິ້ນສຸດລົງໃນເດືອນມິຖຸນາຈະມາເຖິງນີ້ ຜູ້ທີ່ຢາກສະມັກເລືອກຕັ້ງປະທາ ນາທິບໍດີ ຂອງພັກຣີພັບບລິກັນ ນັ້ນ ຈະຕ້ອງໄດ້ຮັບສຽງສະໜັບ ສະໜຸນຈາກຜູ້ຕາງໜ້າ ໃນກອງ ປະຊຸມພັກຈໍານວນ 1,144 ຄົນ ຈຶ່ງຈະໄດ້ຮັບການແຕ່ງຕັ້ງ ຈາກ ພັກ ແລະຫຼັງຈາກນັ້ນສະມາຊິກ ພັກຣີພັບບລີກັນກໍສະເໜີຊື່ແຕ່ງ ຕັ້ງຜູ້ສະມັກຢ່າງເປັນທາງການຢູ່ ທີ່ກອງປະຊຸມຫຼວງຂອງພັກ ທີ່ ນະຄອນ Tampa ໃນລັດຟລໍຣິ ດາ ໃນເດືອນສິງຫາປີນີ້